પર્વની ઉજવણીમાં યોગ્ય ઉત્સાહ જાળવી રાખવો સારી બાબત છે, પરંતુ તેની સાથે આરામ અને પૂરતી ઉંધ પણ આપના આરોગ્યમાટે આવશ્યક છે. આપના દૈનિક જીવનની બોડી-ક્લોકને અસર ન થાય તેનું અવશ્ય ધ્યાન રાખશો. પ્રવાસ-પર્યટન માટે જો જવાનું થાય તો ઉલ્લાસભેર જાઓ પરંતુ સાથે યોગ્ય અગમચેતી રાખવી ખૂબ જરૂરી છે. જો પરિવાર સાથે બહારગામ જવાનું થાય તો, મેડિકલ કિટ, ઘરના વડિલોની દૈનિક દવાઓ, મચ્છરોથી બચવા યોગ્ય ક્રિમ, પ્રદુષણથી અને વાયરલ ઈન્ફેક્શનથી બચવા માસ્ક વિગેરે અવશ્ય સાથે રાખો. પ્રવાસ દરમિયાન પ્રવાહી વધારે માત્રામાં લેવું અને જ્યારે પણ સમય મળે ત્યારે શરીરને આરામ આપવો. બહારના બીન-આરોગ્યપ્રદ નાસ્તા, ખોરાક, જંકફૂડ, પાણી-જ્યૂસ વિગેરે કદાપિ ન લો, તેની સીધી અસર આપના સ્વાસ્થ્ય પર થઈ શકે છે.